Gedig: Die velesArgieffoto (Foto: stux, Pixabay) SV Petersen (1914 – 1987) Hulle leef op skuld tot Vrydagaand, en tot die einde van die maand; Gaan goed gekleed, soos wie weet wie – trakteer mekaar op simpatie; Ontspan by voorkeur in die fliek, dans dol op radiomusiek; Sing luidkeels Sondae in die kerk, vloek roekeloos Maandae by die werk; Doen siektes op, en word gesond – gaan tog maar môre weer te grond; Teel kleingoed by die tros, en stort gŉ traan oor wat van hulle word! Die jare gaan, die jare kom; hulle mors die Tien Gebooie om – Trek kort op sestig pensioen, en raak met God en mens versoen.